cyanic-selkie/wikianc huggingface dataset:
Հարություն Այվազյան
Կենսագրություն
1906 թվականի մայիսի 27-ին Այվազյանը Թիֆլիսի նահանգային ընտրական ժողովի ընտրողների կողմից ընտրվել է Պետդումայի առաջին գումարման պատգամավոր։ Դումայում նա միացել է կադետների խմբակցությանը։ 1-ին գումարման Դումայի լուծարումից հետո նա ստորագրել է «Վիբորգի բողոքը», որի համար դատապարտվել է երեք ամսվա ազատազրկման և զրկվել ձայնի իրավունքից։ 1907 թվականի դեկտեմբերի 12-18-ը սույն գործով գլխավոր դատավարությանը ներկա չի եղել, քանի որ հիվանդ էր ։
Այվազյանի հետագա կենսագրությունը հայտնի չէ։
Աղբյուրներ
Կատեգորիա:Հայ բժիշկներ Կատեգորիա:Հայ քաղաքական գործիչներ Կատեգորիա:Էջմիածնի Գևորգյան ճեմարանի սաներ Կատեգորիա:Խարկովի համալսարանի շրջանավարտներ
Լագոա Գրանդի դու Մարանիան
Լագոա Գրանդի դու Մարանիան (Lagoa Grande do Maranhão), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Գտնվում է Մարանիան նահանգի արևմտյան մարզում։ Մտնում է Պինդարե գավառի կազմի մեջ։ Բնակչությունը կազմում է 7988 մարդ՝ 2006 թվականի տվյալներով։ Գրավում է 733,635 կմ2 տարածք։ Բնակչության խտությունը՝ 10,9 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Կանոնավոր բազմանկյուն
Կանոնավոր բազմանկյուն է կոչվում այն ուռուցիկ բազմանկյունը, որի բոլոր անկյունները և բոլոր կողմերը հավասար են։
Արտածենք կանոնավոր n-անկյան αn անկյունը հաշվելու բանաձևը։ Այդպիսի n-անկյուն բազմանկյան բոլոր անկյունների գումարը հավասար է (n-2) x 180o։ Քանի որ նրա բոլոր անկյունները հավասար են, ուստի՝
αn= x 180°
Աղբյուրներ
Կատեգորիա:Կանոնավոր բազմանկյուններ
Կրոզա (Գորիի շրջան)
Կրոզա (კროზა), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Ջավախքին աջակցություն հիմնադրամ
«Ջավախքին աջակցություն» հիմնադրամը  (2013 թ., դեկտեմբեր, Երևան) հիմնադրվել է Վրաստանի Սամցխե-Ջավախք և Քվեմո Քարթլի նահանգների հայության տնտեսական, կրթամշակութային, երիտասարդական կյանքի բարելավման նպատակով ծնունդով Ջավախքից մի շարք գործարարների և մտավորականների՝ գեներալ-գնդապետ Գուրգեն Դալիբալթայանի (1926-2015 թթ.), Վիրահայոց թեմի առաջնորդ Վազգեն եպիսկոպոս Միրզախանյանի, «Հայք Ավիա» ավիաընկերության նախագահ Սեյրան Վանցյանի, ՀՀ ԳԱԱ պատմության ինստիտուտի տնօրեն, ակադմիկոս Աշոտ Մելքոնյանի, հրապարակախոս, դրամատուրգ, արձակագիր Կարինե Խոդիկյանի, «Կարին» ավանդական երգի-պարի համույթի հիմնադիր-ղեկավար Գագիկ Գինոսյանի և ՀՀ ժողովրդական արտիստ, կինոռեժիսոր Հարություն Խաչատրյանի կողմից։ «Ջավախքին աջակցություն» հիմնադրամը (ՋԱՀ) ապաքաղաքական, շահույթ չհետապնդող կառույց է   ։
Ծրագրեր
Հետամուտ լինելով Սամցխե-Ջավախք և Քվեմո Քարթլի նահանգների հայության հասարակական կյանքի տարբեր ոլորտների զարգացմանը` ՋԱՀ-ի աջակցությամբ կամ անմիջական նախաձեռնությամբ իրականացվում են տարաբնույթ միջոցառումներ և մի շարք ծրագրեր՝ բազմազավակ ընտանիքներին դրամական պարգևների տրամադրում, «Արմաթ» ինժեներական լաբորատորիաների բացում, մշակութային հաստատությունների հիմնում, ցուցահանդեսների, ճամբարների, շնորհանդեսների, բարեգործական համերգների , ավանդական հանդիսույթների , համաժողովների և երիտասարդական միջոցառումների կազմակերպում, աջակցություն հուշակոթողների բացման արարողություններին, գրքերի հրատարակում, հեռուստառադիոհաղորդաշարերի պատրաստում և այլն։
Կրոզա (Գորիի շրջան)
Դիրք
Գտնվում է ծովի մակարդակից 850 մետր բարձրության վրա։ Շրջկենտրոն Գորիից հեռու է 15 կմ։
Ջավախքին աջակցություն հիմնադրամ
Պատմություն
2015 թվականի սկզբին ինստիտուցիոնալ զարգացման ծրագրի (ներառյալ սեմինարներ և ռազմավարական պլանավորման դասընթացներ) արդյունքում մշակվեցին և սահմանվեցին ՋԱՀ-ի տեսլականը, առաքելությունը և ռազմավարական ուղղությունները։ Տեսլականն է` կյանքի բարձր որակ ունեցող, ազգային ինքնության հաստատուն հիմքերով և համախմբված Ջավախք։ Առաքելությունն է՝ նպաստել Վրաստանի Սամցխե-Ջավախք և Քվեմո Քարթլի նահանգների հայության հասարակական կյանքի տարբեր ոլորտների զարգացմանը և հայ-վրացական համագործակցությանը։ Ռազմավարական ուղղություններ՝
Ծանոթագրություններ
Կատեգորիա:Հիմնադրամներ
Կրոզա (Գորիի շրջան)
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Գեզա Մարոցի
Գեզա Մարոցի (Maróczy Géza, ), հունգարացի շախմատիստ, գրոսմայստեր (1950), եղել է 20-րդ դարի առաջին տասնամյակի աշխարհ ուժեղագույն շախմատիստներից մեկը։
Աղուընքար
Աղուընքար, բլրաշարք Հայկական Տավրոս լեռնահամակարգում, Խարբերդի շրջանում։ Ասում են, որ այդտեղ շատ աղավնիներ կային, որից էլ առաջացել է Աղուընքար անունը ։
Գեզա Մարոցի
Կենսագրություն
Վարպետի կոչում ստացել է 1895 թվականին Հասթինգսում կայացած լրացուցիչ մրցաշարում։ Այդ ժամանակից մինչև 1908 թվականը նա պարբերաբար մասնակցել է գրեթե բոլոր խոշոր մրցաշարերին՝ բացառությամբ 1903 թվականի Վիեննայի մրցաշարին, եղել է անընդմեջ հաղթողներից մեկը։ Գեզա Մարոցիի հաջողությունները զարմացրել են նրա ժամանակակիցներին. 1896 թվականի Նյուրնբերգում կայացած շախմատային գերհամարաշարում նա երկրորդն էր Էմանուել Լասկերից հետո։
Աղուընքար
Ծանոթագրություններ
Կատեգորիա:Թուրքիայի լեռներ Կատեգորիա:Խարբերդի նահանգ
Գեզա Մարոցի
Կենսագրություն
Առաջին մրցանակը ստացել է Մոնտե Կառլոյում (1902), այնուհետև՝ Օստենդեում (1905), Բարմենում (1908), Վիեննայում (1908)։
Հունգարական Խորհրդային Հանրապետության (1917-1919) տարիներին Մարոցին եղել է կրթության նախարարության գլխավոր աուդիտոր։ Սակայն կոմունիստական կառավարության անկումից հետո շախմատիստը մնացել է անգործ և վատթարավել է նրա ֆինանսական վիճակը։ Կամա թե ակամա նա 1920 թվականին ստիպված վերադառձել է իր նախկին մասնագիտությանը։
Մարոչին հիմնականում հայտնի էր որպես պաշտպանական շախմատիստ։ 1920-ականների մրցաշարերից մեկում նա ոչ-ոքի է խաղացել բոլոր պարտիաները, որոնք առիթ են հանդիսացել խոսելու շախմատի «ոչ-ոքի մահվան» մասին։ Մարոցին եղել է Մաքս Էյվեի, Վերա Մենչիկի մարզիչը, Պոլ Մորֆիի ստեղծագործության մասին գրքի հեղինակն է։
Մարոցին կյանքից հեռացել է 1951 թվականի մայիսի 29-ին Բուդապեշտում։ Մահից մեկ տարի առաջ՝ 1950 թվականին ՖԻԴԵ-ն նրան շնորհել է գրոսմայստերի կոչում ։
Արտաքին հղումներ
Կատեգորիա:Շախմատիստներ այբբենական կարգով Կատեգորիա:Հունգարացի շախմատիստներ Կատեգորիա:Շախմատի գրոսմայստերներ
Դաշնակահարուհի (ֆիլմ)
Դաշնակահարուհի (La Pianiste), դրամա։ Ֆիլմը նկարահանել է ռեժիսոր Միխայել Հանեկեն 2001 թվականին։ Ֆիլմը նկարահանվել է Էլֆրիդե Ելինեկի համանուն վեպի հիման վրա։ Գլխավոր դերերում նկարահանվել են Իզաբել Հյուպպերը, Բենուա Մաժիմելը և Աննա Ժիրարդոն։ Կաննի կինոփառատոնում 2001 թվականին ֆիլմը ստացել է ռեկորդային 3 մրցանակ, ներառյալ Գրան-Պրին։
Արտաքին հղումներ
Կատեգորիա:Ավստրիական դրամա ֆիլմեր Կատեգորիա:Գերմանական դրամա ֆիլմեր Կատեգորիա:Ֆրանսիական դրամա ֆիլմեր Կատեգորիա:2001 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆրանսիական ֆիլմեր Կատեգորիա:Ֆրանսերեն ֆիլմեր Կատեգորիա:Գերմաներեն ֆիլմեր Կատեգորիա:2000-ականների դրամա ֆիլմեր Կատեգորիա:Ավստրիական ֆիլմեր Կատեգորիա:Գերմանական ֆիլմեր
Լեյնակ
Լեյնակ (Leynhac), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 352 մարդ, բնակչության խտությունը` 12.72 մարդ/կմ²։ Բնակավայրը զբաղեցնում է 27.68 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 135 կմ հարավ-արևմուտք, Օրիյակ քաղաքից` 24 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Գարդաբանի շրջան
Գարդաբանի շրջան (გარდაბნის მუნიციპალიტეტი՝ գարդաբանիս մունիցիպալիտետի), 2-րդ մակարդակի վարչական միավոր Վրաստանում։ Մտնում է Քվեմո Քարթլի մարզի (մխարեի) կազմի մեջ։ Վարչական կենտրոնը Գարդաբան քաղաքն է։
Կատեգորիա:Գարդաբանի շրջան
Լեյնակ
Տնտեսություն
2010 թվականին ուներ 188 աշխատունակ (15-64 տարեկան) բնակիչ, որոնցից ակտիվ էին 133-ը, իսկ ոչ ակտիվները` 55։ Ակտիվության ցուցանիշը կազմում է 70,7 %։ 133 աշխատունակ մարդկանցից աշխատել է 128 անձ (69 տղամարդ և 59 կին)։ Գործազուրկ են եղել 5 անձ (4 տղամարդ և 1 կին)։ 55 անաշխատունակներից 3-ը եղել են աշակերտներ կամ ուսանողներ, 37-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ամարդոս
Ամարդոս, Գզըլյոզեյն, Կզըլուզեն, Ղզըլուզեն, Սեֆիրռաւդ, Սեֆիրռաւտ, Սեֆիրռատ, գետ Իրանում, Տիգրիսի ավազանում, հոսում է Ուրմիա լճի հարավային կողմով ։
Ծանոթագրություններ
Կատեգորիա:Իրանի գետեր Կատեգորիա:Պարսից ծոցի ավազանի գետեր
Մարտի 31
Մարտի 31, տարվա 90-րդ (նահանջ տարիներին՝ 91-րդ) օրն է։
Սաղմոսարան, ժամագիրք, տոնացույց (5003)
Սաղմոսարան, ժամագիրք, տոնացույց (5003), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5003 թվի տակ։ Ձեռագիրը գրվել է 1665 թվականին Երեմիա տիրացու գրիչի կողմից Երուսաղեմում։ Ծաղկող՝ Երեմիա տիրացու։ Ստացողը եղել է տեր Սարգիս Փայասցին։ Գրված է թղթի վրա, որը ունի 22x15.5 չափս։ Ձեռագիրը կազմված է 299 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ, դեղին կտավ։ Հիշատակարան գրչի՝ 18բ, 62բ, 82բ, 142բ, 177բ, 298ա, հետագայի՝ 299ա, 299բ (18-րդ դար) 299բ (1892 թ․), 2բ (1904 թ․) :
Ծանոթագրություններ
Կատեգորիա:Մատենադարանի ձեռագրեր
(8791) 1978 VG11
(8791) , աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանոր Հելինի և Շելտ Բասի կողմից Պալոմարում ։
Միջին հեռավորությունը Արեգակից կազմում է 2,647423 ա. մ., առավելագույնը մոտենում է 2,0722 ա. մ. հեռավորության վրա և հեռանում 3,2226 ա. մ. ։ Արեգակի շուրջ մեկ ամբողջական պտույտ է կատարում 1573,38 երկրային օրվա ընթացքում, իր ուղեծրով շարժվելով միջինում 0,228807 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,76° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Իվան Ալեքսեև
Իվան Ալեքսեև (Алексеев Иван Арестович, ), խորհրդային գեղանկարիչ-ռեստավրատոր, Սանկտ Պետերբուրգի նկարիչների միության անդամ, Ռուսաստանի Դաշնության պետական մրցանակի դափնեկիր։
Կենսագրություն
Ավարտել է Վ. Մուխինայի անվան Լենինգրադի արվեստի բարձրագույն դպրոցը։ Ավելի քան կես դար զբաղվել է Լենինգրադ-Պետերբուրգի և դրա արվարձանների պալատական և պուրակային անսամբլների մոնումենտալ և մոլբերտային նկարչության վերականգնմամբ։ Այդ թվում` վերականգնել է Իսահակի տաճարի, Ցարսկոյե Սելոյի Եկատերինյան պալատի մոնումենտալ գեղանկարչությունը, պատերազմի ընթացքում վնասված 18-րդ դարի իտալացի վարպետների մոնումենտալ նկարները Պետերհոֆի, Պավլովսկի, Օրանիենբաումի, Գաչինայի պալատներում, ինչն այսօր էլ նմանը չունի համաշխարհային ռեստավրացիայի պրակտիկայում։ Լենինգրադի ռեստավրացիայի դպրոցի հիմնադիրներից մեկն է, որը վերականգնել է պատերազմի հետևանքով Սանկտ Պետերբուրգի և դրա արվարձանների պալատների և պուրակների ավերված հուշարձանները ։ Սանկտ Պետերբուրգի և դրա արվարձանների ճարտարապետական հուշարձաններում նկարների վերակառուցման և վերականգնման աշխատանքների համալիրի համար Ի. Ալեքսեևը 1993 թվականին ստացել է կերպարվեստի բնագավառում Ռուսաստանի Դաշնության պետական մրցանակ։ 2006 թվականին, Եկատերինայի պալատի սաթի սենյակի վերակառուցման գործում ունեցած մեծ ներդրման համար, Ի. Ալեքսեևը պարգևատրվել է «Հայրենիքին վաստակի 2-րդ աստիճանի շքանշան» շքանշանով ։ Մահացել է 2006 թվականին, Սանկտ Պետերբուրգում, 73 տարեկան հասակում։
Արտաքին հղումներ
Կատեգորիա:Խորհրդային նկարիչներ Կատեգորիա:ԽՍՀՄ նկարիչների միության անդամներ Կատեգորիա:Սանկտ Պետերբուրգի նկարիչների միության անդամներ Կատեգորիա:ՌԴ պետական մրցանակի դափնեկիրներ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:Ռուս նկարիչներ
Բադ Շյոնբոռն
Բադ Շյոնբոռն (Bad Schönborn), համայնք Գերմանիայում՝ Բադեն-Վյուրթեմբերգ երկրամասի Կարլսռուեի շրջանում։ Ենթակա է Կարլսռուեի վարչական օկրուգին ։ Զբաղեցնում է 24,09 կմ² տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 12 530 :
Պաշտոնական կոդը՝ 08 2 15 100:
Պատմություն
Բադ Շյոնբոռն համայնքը կազմավորվել է 1971 թվականին, Բադ Լագենբրյուկեն և Բադ Մինգոլսհայմ քաղաքների միավորման արդյունքում։ Նորակազմ համայնքին շնորհվել է 18-րդ դարի կրոնական ու քաղաքական անվանի գործիչ, Բադ Մինգոլսհայմի Կիսլաու ամրոցի հիմնադիր, արքեպիսկոպոս Դամիան Հուգո ֆոն Շյոնբոռնի (1719–1743) անունը ։
Բադ Շյոնբոռնը հռչակվել է որպես հանքաջրաբուժական առաջնակարգ առողջարան, որտեղ ծծումբ պարունակող տաք հանքային ջրերի կիրառմամբ բուժում են մի շարք հիվանդություններ, առաջին հերթին՝ ռևմատիզմ։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր Կատեգորիա:Բադեն-Վյուրթեմբերգի բնակավայրեր
Դաֆեր եղբայրներ
Մեթ Դաֆեր (Matt Duffer) և Ռոս Դաֆեր (Ross Duffer), հայտնի են որպես Դաֆեր եղբայրներ (The Duffer Brothers), գիտաֆանտաստիկ ֆիլմերի և սերիալների ամերիկացի կինոռեժիսորներ, սցենարիստներ և պրոդյուսերներ։ Երկվորյակներ են։
Նրանց ռեժիսորական և սցենարիստական դեբյուտը 2015 թվականի «Թաքնվածները» լիամետրաժ ֆիլմն է ։ Նույն թվականին նրանք մասնակցել են «Սոճիներ» հեռուստասերիալի սցենարի աշխատանքներին ։ Նրանց ամենահայտնի աշխատանքը «Տարօրինակ դեպքեր» հեռուստասերիալն է, որը ունի մեծ թվով մրցանակներ, այդ թվում MTV Movie & TV Awards 2017՝ «Լավագույն ԹիՎի շոու» անվանակարգում ։
Վաղ տարիներ
Դաֆեր եղբայրները մեծացել են ԱՄՆ-ի Հյուսիսային Կարոլինա նահանգի Դարհեմ քաղաքում։ Երրորդ դասարանում ծնողների նվիրած Hi8 ձևաչափի տեսախցիկով նրանք սկսել են ֆիլմեր նկարել ։ Նրանք տեղափոխվել են Կալիֆոռնիա նահանգի Օրինջ շրջան, որպեսզի Չապմենական համալսարանում կինոարվեստ ուսումնասիրեն, որը ավարտել են 2007 թվականին ։
Կարիերայի սկիզբ։ «Թաքնվածները» և Wayward Pines»
Մի քանի կարճամետրաժ ֆիլմեր ստեղծելուց հետո նրանք գրել են «Թաքնվածները» հետապոկալիպսական ֆիլմի սցենարը, որը 2011 թվականին գնել է Warner Bros. Pictures ընկերությունը ։ Ֆիլմի վրա եղբայրները աշխատել են 2012 թվականին, վերջինս թողարկվել է 2015 թվականին։ Պրոդյուսեր Մ․ Շիլյամալան, կարդալով այս ֆիլմի սցենարը, Դաֆեր եղբայրներին վարձեց Fox-ի նոր՝ «Wayward Pines» սերիալի աշխատանքների համար ։
«Տարօրինակ դեպքեր» և Նեթֆլիքսի համագործակցություն
Հեռուստատեսության ոլորտում փորձ ձեռք բերելով, եղբայրները իրականացրեցին իրենց վաղեմի գաղափարը՝ «Տարօրինակ դեպքեր» հեռուստասերիալը ։ Սցենարին աջակցել է Շոն Լևիի 21 Laps ընկրությունը և որոշ ժամանակ անց գնվել է Նեթֆլիքս ընկերության կողմից ։ Պրեմիերան տեղի է ունեցել 2016 թվականի ամռանը և ուղեկցվել է կինոքննադատների դրական կարծիքներով, ովքեր նշել են սյուժեի ռիթմիկ զարգացումը, մթնոլորտը, դերասանական վարպետությունը, սաունդթրեքը, ռեժիսուրան, ինչպես նաև 80-ականների ֆիլմերին անդրադառնալը։ Նեթֆլիքսի ամենաբարձր վարկանիշ ունեցող հեռուստասերիալների շարքում այն զբաղեցրել է երրորդ տեղը և 2016 թվականի օգոստոսի 31-ին երկարաձգվել է երկրորդ եթերաշրջանով ։ 2017 թվականի դեկտեմբերին երկարաձգվել է երրորդ եթերաշրջանով, որը թողարկվել է 2019 թվականի ամռանը։
Արտաքին հղումներ
Կատեգորիա:1984 ծնունդներ Կատեգորիա:Փետրվարի 15 ծնունդներ Կատեգորիա:Կինոռեժիսորներ այբբենական կարգով Կատեգորիա:Սցենարիստներ այբբենական կարգով Կատեգորիա:Ամերիկացի կինոպրոդյուսերներ Կատեգորիա:Ամերիկացի ռեժիսորներ Կատեգորիա:Ամերիկացի կինոռեժիսորներ Կատեգորիա:Ամերիկացի սցենարիստներ Կատեգորիա:21-րդ դարի կինոռեժիսորներ Կատեգորիա:Ամերիկացի ֆանտաստ գրողներ
Չեխովների կրպակ (թանգարան)
«Չեխովների կրպակ» (Лавка Чеховых), թանգարան Ռուսաստանի Ռոստովի մարզի Տագանրոգ քաղաքում, որը հիմնադրվել է 1975 թվականին և բացվել 1977 թվականի նոյեմբերի 3-ին։ Գտնվում է 1840-ական թվականների տանը, որը Չեխովների ընտանիքը վարձակալել է 1869-1874 թվականներին ։ Մտնում է Տագանրոգի գրականության և պատմաճարտարապետական պետական թանգարան-արգելոցի կազմի մեջ։ Հասցեն` Ալեքսանդրի փողոց, 100։
Նկարագրություն
Տունը կառուցվել է XIX դարի 40-ական թվականներին։ Չեխովների ընտանիքը այն վարձակալել է 1869-1874 թվականներին ։ Անտոն Չեխովն այստեղ ապրել է 9-ից 14 տարեկանում։
Ընտանիքն ապրել է տան երկրորդ հարկում, իսկ ներքևի հարկում գտնվել է հոր նպարեղենի կրպակը։ Ըստ այդ կրպակում մարդկանց հետ հանդիպումներից ունեցած տպավորությունների Չեխովը հետագայում ստեղծել է «Վանկան», «Քնել եմ ուզում», «Իրարանցում», «Խմբերգիչները», «Եպիսկոպոսը», «Ընտանիքի հայրը», «Ծանր մարդիկ» և այլ պատմվածքներ։
Թանգարանը բացվել է 1977 թվականի նոյեմբերի 3-ին ԽՄԿԿ քաղկոմի և Տագանրոգի քաղգործկոմի 1975 թվականի հունվարի 1-ի որոշման հիման վրա ։ Ցուցադրությունը ստեղծվել է Անտոն Չեխովի մանկական տարիների մասին պատմելու նպատակով։ Ներկայացված են գրողի մանկության ժամանակների կահավորանքը, նրա ընտանիքի անդամների որոշ աշխատանքներ, ինչպես նաև ընտանեկան լուսանկարներ։
Փայտանյութի պլստիկներ
Փայտանյութի պլաստիկներ, նյութեր, որոնք մշակվում են ծլեպված շպոնից, փայտի մամլափշրանքից կամ սինթետիկ խեժերով տոգորված ու բարձր ճնշման տակ սոսնձված թեփից։ Բաժանվում են հետևյալ խմբերի․ փայտաշերտավոր պլաստիկներ (ամրանավորված են, շպոնից ու գործվածքից սոսնձված և մետաղական ցանցով ուժեղացված), պրոֆիլավորված փայտանյութի պլաստիկներ (պատրաստում են մամլակաղապարներում շպոնից՝ փայտաշերտավոր պլաստիկների տեխնոլոգիայով), մամլափշրանքից պատրաստված փայտանյութի պլաստիկներ (ստացվում են փայտի փշրանքը կամ թեփը տաքացվող մամլակաղապարներում մամլելով)։
Չեխովների կրպակ (թանգարան)
Նկարագրություն
2011 թվականի մայիսի 13-ին թանգարանի առջև տեղադրվել է Չեխովի «Հաստլիկն ու նիհարը» պատմվածքի հերոսների հուշարձանը ։
Փայտանյութի պլստիկներ
Կատեգորիա:Նյութեր
Չեխովների կրպակ (թանգարան)
Ծանոթագրություններ
Կատեգորիա:Թանգարաններ այբբենական կարգով Կատեգորիա:Տագանրոգի շենքեր և կառույցներ Կատեգորիա:Տագանրոգի թանգարաններ Կատեգորիա:Ռուսաստանի գրական թանգարաններ Կատեգորիա:Անտոն Չեխով
Pero Mi Acuerdo De Ti
Pero Mi Acuerdo De Ti, ամերիկացի երգչուհի Քրիստինա Ագիլերայի երկրորդ ստուդիական և առաջին իսպանալեզու Mi Reflejo (2000) ալբոմի սինգլերից մեկը, թողարկվել է 2000 թվականին։
Երգի մասին
Pero Me Acuerdo De Ti -ն Քրիստինա Ագիլերայի առաջին իսպանալեզու Mi Reflejo ալբոմի առաջին սինգլն է։ Երգի հեղինակը և պրոդյուսերը Ռուդի Պերեցն է։ Երգը չի ներառվել Billboard Hot 100 վարկանիշայի աղյուսակում, բայց արժանացել է Latin Grammy Awards մրցանակի՝ «Տարվա ձայնագրություն» անվանակարգում։
Ծանոթագրություններ
Կատեգորիա:Քրիստինա Ագիլերայի երգեր
Հավուկ (անձնանուն)
Հավուկ, հայկական արական անուն։ Առաջացել է հայերեն հավ՝ «թռչուն» բառից։ Գործածվել է 5-6-րդ դարերում ։
Ծանոթագրություններ
Կատեգորիա:Հայկական արական անձնանուններ
Ելիզավետովկա (գյուղ, Կրասնոարմեյսկի շրջան)
Ելիզավետովկա (Єлизаветівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Ելիզավետովկա գյուղում բնակվում էր 113 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի գյուղեր
1891
Մահեր
Կատեգորիա:1891 Կատեգորիա:Տարեթվեր
Սահակ Հարությունյան
Սահակ Միսակի Հարությունյան, հայ մանկավարժ։ ԽՄԿԿ անդամ (1942): Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։
Կենսագրություն
Սահակ Հարությունյանը ծնվել է 1916 թվականին, Արտաշատի շրջանի Մրգավան գյուղում։ Ավարտել է գյուղի միջնակարգ դպրոցը, 1935 թվականին ընդունվել է Երևանի մանկավարժական ինստիտուտի պատմության ֆակուլտետը, այն ավարտել է 1939 թվականին ու անցել է մանկավարժական աշխատանքի։ Շրջկենտրոնի Կրուպսկայայի անվան միջնակարգ դպրոցում դասավանդել է պատմություն ։
1939 թվականի նոյեմբերին զորակոչվել է կարմիր բանակ։ 1941 թվականից մինչև 1942 թվականը ծառայել է 33-րդ տանկային բրիգադում, վաշտի քաղղեկի տեղակալ։ Մասնակցել է Մոսկվայի պաշտպանությանը, այնուհետև՝ Հյուսիս-արևմտյան ռազմաճակատում։ 1942 թվականին ընդունվել է կուսակցության շարքերը։ 1942 թվականին մարտերից մեկում վիրավորվել է և ուղարկվել հոսպիտալ։ Ապաքինվելուց հետո մեկնել է սովորելու հրամանատարական կազմի վերապատրաստման դասընթացներում։ 566-րդ առանձին գվարդիական ականանետային դիվիզիոնոմ մասնակցել է մարտերին Հյուսիս-արևմտյան ռազմաճակատում, իսկ 1943-1944 թվականներին՝ Առաջին և Երկրորդ մերձբալթյան ռազմաճակատներում։ 1944-1945 թվականներին՝ որպես մարտկոցի հրամանատար, 80-րդ կորպուսի 356-րդ հրաձգային դիվիզիայի կազմում մասնակցել է Վարշավայի ազատագրմանը, ապա՝ Բեռլինի գրավմանը ։
Ցուցաբերած խիզախության համար գնարդիայի ավագ լեյտենանտ Հարությունյանն արժանացել է Գերագույն գլխավոր հրամանատարի մի շարք շնորհակալագրերի, պարգևատրվել է «Հայրենական պատերազմի» առաջին և երկրորդ աստիճանի շքանշաններով և մի քանի մեդալներով։
1967 թվականին ՀԽՍՀ Գերագույն խորհրդի նախագահությունը նրան պարգևատրել է պատվոգրով «Հանրապետության աշխատավորության մեջ քաղաքական ու գիտական գիտելիքների պրոպագանդման գործին մատուցած ծառայությունների համար ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:ԽՄԿԿ անդամներ
Սահակ Հակոբյան (այլ կիրառումներ)
Սահակ Հակոբյան անունը կարող է վերաբերել հետևյալ անձանց.
Կուլբիթի
Կուլբիթի (კულბითი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 980 մետր բարձրության վրա։ Շրջկենտրոն Գորիից հեռու է 15 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Հին պարսկերեն
Հին պարսկերեն, հին իրանական երկու հնագույն լեզուներից մեկը, որը փաստագրված է արձանագրություններով (երկրորդը՝ պաշտամունքային ավեստերեն է) և համարվում է միջին պարսկերենի նախահայրը (Սասանյան Պարսկաստանի պետական լեզուն)։ Ինչպես հին իրանական մյուս լեզուները, այն իր լեզվակիրներին հայտնի էր արիա (իրաներեն) անվանումով ։ Հին պարսկերենը հիմնականում հանդիպում է Աքեմենյան դարաշրջանի արձանագրություններում, կավե սալիկների ու կնիքների վրա (մ․թ․ա․ 600-300 թթ․․)։ Հին պարսկերեն արձանագրությունների նմուշներ հայտնաբերվել են ներկայիս Իրանի, Ռումինիայի (Գեռլա), Հայաստանի, Բահրեյնի, Իրաքի, Թուրքիայի և Եգիպտոսի տարածքներում, որոնց շարքում ամենանշանակալին համարվում է Բեհիսթունի արձանագրությունը (թվագրվում է՝ մ․թ․ա․ 525 թ․)։ Չիկագոյի համալսարանի Արևելյան ինստիտուտի հսկայածավալ Պերսեպոլիսի վարչական արխիվում կատարված ուսումնասիրությունները (2007) հայտնաբերել են հին պարսկերեն սալիկներ, որոնք ենթադրել են տալիս, որ հին պարսկերենը եղել է գրավոր լեզու, և այն օգտագործվել է ոչ միայն արքայական ցուցադրական, այլ նաև գործնական գրագրություններում ։
Ծագում և պատմական ակնարկ
Որպես գրավոր լեզու՝ հին պարսկերենը վկայված է Աքեմենյան տերության արքայական արձանագրություններում։ Այն պատկանում է իրանական լեզուներին և որպես այդպիսին ընդգրկված է հնդեվրոպական լեզվաընտանիքի հնդիրանական լեզվաճյուղում։ Հին պարսկերենով գրված ամենահին հայտնի բնագիրը Բեհիսթունի արձանագրությունից է ։ Հին պարսկերենը հնդեվրոպական լեզվաընտանիքիք ամենահին լեզուներից մեկն է, որը վկայված է բնօրինակ բնագրերում ։
Որպես խոսակցական լեզու հին պարսկերենի կիրառման ամենահին տարեթիվը ստույգ հայտնի չէ։ Համաձայն Իրանի հարավ-արևմտյան տարածքում (Ֆարսի նահանգ) ապրող հնագույն պարսիկ ժողովրդի ծագման ու պատմության (որտեղից սերում էին Աքեմենյանները) մասին որոշակի պատմական տեղեկությունների, հին պարսկերենը սկզբնապես օգտագործվել է Պարսուվաշ անունով ցեղի կողմից, որը մ.թ.ա. 1-ին հազարամյակի սկզբին գաղթելով ներքև, հասավ Իրանական լեռնաշխարհ և վերջնականապես հիմնվեց ներկայիս Ֆարս նահանգի տարածքում։ Նրանց լեզուն, հին պարսկերենը դարձել է Աքեմենյան արքաների պաշտոնական լեզուն ։ Ասորական արձանագրությունները, որոնք  ապացուցում են հնագույն իրանական ժողովրդի (պարսկական և մարական) ներկայությունը Իրանական լեռնաշխարհում գտնվելու փաստի վերաբերյալ, տալիս են նաև լավ ժամանակագրություն՝ սակայն միայն նշելով մոտավոր աշխարհագրական տվյալներ հին իրանական ժողովրդի մասին։ Մ․թ․ա․ 9-րդ դարի այս արձանագրությունների համաձայն Պարսուվաշի (մատացիների հետ միասին, ենթադրաբար մեդացիների) ներկայության մասին Ուրմիա լճի շրջանում առաջին անգամ հիշատակվել է Սալմանասար Գ-ի հիշատակություններում ։ Պարսուվաշի ստույգ ծագումնաբանությունը մնում է անհայտ․ սակայն լեզվագիտական վերլուծությունը ցույց է տալիս, որ հին պարսկական «pārsa» բառը ինքնին գալիս է ավելի հին ծագում ունեցող «*pārćwa» բառից ։ Բացի այդ, քանի որ հին պարսկերենը բազմաթիվ բառեր է պարունակում մեկ այլ պարսկական մեռած լեզվից՝ մարերենից, ըստ Պռոդս Օկտոր Սկժաերվոյի, հավանական է, որ հին պարսկերենն արդեն իսկ խոսակցական լեզու է եղել Աքեմենյան տերության կազմավորումից առաջ և մասնավորապես կիրառության մեջ է եղել դեռևս մ․թ․ա․ 1-ին հազարամյակի 1-ին կեսից ։ Հույն զորավար Քսենոփոնը, մասնակցելով մի քանի պարսկական արշավների, նկարագրել է հայկական գյուղական կյանքն ու հյուրասիրությունը մոտավորապես մ․թ․ա․ 401 թվականին, քանի դեռ հին պարսկերենը ակտիվորեն կիրառելի էր։ Նա վկայում է, որ հայ ժողովուրդը խոսում էր մի լեզվով, որը իր կարծիքով հնչում էր հին պարսկերենի նման ։
Դասակարգում
Հին պարսկերենը պատկանում է Իրանական լեզվաընտանիքին, որն իր հերթին Հնդիրնական լեզվխմբի ճյուղն է հսկայանակն Հնդեվրոպական լեզվաընտանիքում։ Հնդիրանական ժողովուրդների ընդհանուր նախնիներ եկել են Կենտրոնական Ասիայից մոտավորապես մ․թ․ա․ 2-րդ հազարամյակի 1-ին կեսին։ Մարերենը, չնայած որ մահացած լեզու է, հանդիսանում է հին իրանական լեզու և կապված է հին պարսկերենի հետ (օրինակ՝ երկուսն էլ բնորոշվում են, որպես արևմտաիրանական լեզուներ և հին մարական շատ անուններ հանդիպում ենք հին պարսկերեն արձանագրություններում) ։ Հին պարսկերենի լեզվախումը, ըստ երևույթին, եղել է մեծ խումն, սակայն դրանց մասին վկայությունները սահմանափակվում են հին պարսկերեն, ավեստերեն և մարերեն լեզուներով։ Այդ խմբում գլխավոր են համարվում միայն այն լեզուները, որոնք թողել են բնօրինակ տեքստեր, մինչդեռ մարերենը հիմնականում հայտնի է իր փոխառություններով հին պարսկերենից ։
Լեզվի զարգացման ու փոփոխության ընթացքը
Աքեմենյան տերության ուշ շրջանում՝ մ․թ․ա․ 4-րդ դարում, Արտաքսերքսես II-ի և Արտաքսերքսես III-ի արձանագրությունները բավականաչափ տարբերվում են Դարեհի արձանագրությունների լեզվից, որպեսզի իրենց հնարավոր լիներ կոչել՝ «նախա-միջին պարսկերեն» կամ «հետ-հին պարսկերեն» ։ Հին պարսկերենը հետագայում ձևափոխվելով դառնում է միջին պարսկերեն, որն էլ, իր հերթին, հանդիսանում է նոր պարսկերենի նախահայրը։ «Persian Grammar» (Պարսկերենի քերականություն) գրքի հեղինակ, հայտնի իրանագետ, պրոֆեսոր Ժիլբեր Լազարը նշում է․ "Նոր պարսկերեն կոչվող լեզուն, որ սովորաբար այդ շրջանում (վաղ իսլամական ժամանակաշրջանում), կոչվում էր Պարսի-Դարի անունով, լեզվաբանորեն կարելի է դասակարգել որպես Սասանյան Պարսկաստանի պաշտոնական հոգևոր և գրական լեզվի՝ միջին պարսկերենի շարունակություն, որն ինքնին հանդիսանում է նաև Աքեմենյանների ժամանակաշրջանում կիրառված հին պարսկերենի շարունակությունը։ Ի տարբերություն իրանական լեզվաընտանիքին պատկանող հին ու նոր այլ լեզուների ու բարբառների, ինչպիսիք են՝ ավեստերենը, պարթևերենը, սողդերենը, քրդերենը, փուշթուն և այլն, հին, միջին և նոր պարսկերենը ներկայացնում է այն նույն լեզուն, որը եղել է նրա պատմության երեք պետություններում։ Այն ծագել է Ֆարսում և տարբերվում է բարբառային առանձնահատկություններով, որոնք դեռ շատ հեշտությամբ ճանաչելի են հյուսիս-արևմտյան և արևելյան Իրանում խոսվող բարբառից ։"
Միջին պարսկերենը հաճախ անվանում են Պահլավերեն, որը հանդիսանում է հին պարսկերենի ուղիղ շարունակությունը ու կիրառվել է որպես երկրի պաշտոնական գրավոր լեզու ։ Լեզվի յուրաքանչյուր փուլի համեմատական փոփոխությունը ցույց է տալիս քերականության և շարահյուսության մեծ պարզեցում։ Այնուամենայնիվ, նոր պարսկերենը միջին և հին պարսկերենի հետնորդն է համարվում ։
Գրային համակարգ
Հին պարսկերեն բնագրերը գրված էին ձախից աջ՝ հին պարսկերենի սեպագիր գրվածքների վանկային համակարգով և ունեին 36 հնչյունաբանական նիշեր ու 8 լոգոգրամներ։ Լոգոգրամների կիրառությունը պարտադիր չէր ։ Զարմանալի է, բայց բնագրերը հարևան Միջագետքի քաղաքակրթությանը պատկանող գրերի փոփոխված տարբերակը չէին ։ Չնայած, որ հին պարսկերենի բնագրերը սեպագիր էին, գործնականում այդ գրերը Միջագետքյան ավանդույթի շարունակություն չէին, այլ իրականում, ըստ Շմիդտի վարկածի, միտումնավոր են ստեղծվել՝ մ.թ.ա. 6-րդ դարում ։
Հին պարսկերենի սեպագիր գրելաձևի ծագումնաբանությունը, և դրա տարեթվի նույնականացումը ու ներդրման գործընթացը մինչ օրս հանդիսանում է իրանցի գիտնականների քննարկման առարկան, որին չեն կարողանում վերջնական հանգուցալուծում տալ։
Գրականություն
Կատեգորիա:Իրանական լեզուներ Կատեգորիա:Մերձավոր Արևելքի հին լեզուներ
Դեսթինի Վաթֆորդ
Դեսթինի Վաթֆորդ, ամերիկացի բնապահպանողական ակտիվիստ։ 2016 թվականին ստացել է Գոլդմանի բնապահպանական մրցանակ ։ Այն անվանվել է «100 կանանց աշխատանքի էություն» ։
Կենսագրություն
Վաթֆորդը մեծացել է Մերիլենդի Քորթիս Բայում՝ օդի զգալի աղտոտվածությամբ լի տարածքում ։ Միջնակարգ դպրոցում սովորելու տարիներին նա քարոզչական արշավ է սկսել աղբայրիչ գործարանի նախագծի դեմ, որը հավանության է արժանացել քաղաքի և նահանգի կողմից և կարող էր օրական 4000 տոննա թափոն այրել ։ Չորս տարիների ընթացքում նա բացատրական աշխատանք է տարել Բենջամին Ֆրանկլինի անվան միջնակարգ դպրոցի մյուս աշակերտների հետ՝ հիմնվելով տարածքում ավելի մեծ օդի աղտոտման առողջության վրա ազդելու մտահոգությունների վրա, ներառյալ ասթմայի տարածվածությունը, որն արդեն տեղի է ունենում տեղական համայնքում  ։ Նրանց աշխատանքը ներառում էր հողօգտագործման և գոտիավորման քաղաքականության հետազոտություններ, ինչպես նաև դպրոցների և կառավարական պաշտոնյաների լոբբինգ ։ 2016 թվականին Մերիլենդ նահանգի շրջակա միջավայրի դեպարտամենտը չեղյալ է հայտարարել թափոնների այրման նախագիծը ։
Դեսթինի Վաթֆորդը սովորել է Թաուսոն համալսարանում In 2018, she presented at the Facing Race Conference. ։ 16 տարեկանում նա հիմնադրել է «Ազատ արտահայտեք Ձեր ձայնը» (Free Your Voice) փաստաբանական խումբը, որը ներկայումս «United Workers» իրավապաշտպան կազմակերպության մի մասն է ։
Արտաքին հղումներ
Կատեգորիա:Իրավապաշտպաններ
Վելիչաևսկոե
Վելիչաևսկոե (Величаевское), գյուղ Ռուսաստանի Դաշնության Ստավրոպոլի երկրամասի Լևոկումսկոեի շրջանի կազմում։
Կոչուբեյ ու Տերմիտա խուտորների և Կամիշիտովի ավանի հետ կազնավորում է «Վելիչաևսկոեի գյուղխորհուրդ» (Величаевский сельсовет) գյուղական համայնքը, հանդիսանում է նրա կենտրոնը։
Բնակչությունը 2010 թվականին գրանցված տվյալներով կազմում էր 5204 մարդ ։ 2010 թվականի մարդահամարի արդյունքներով այստեղ բնակվում են հետևյալ ազգությունները ․
Արտաքին հղումներ
Կատեգորիա:Ստավրոպոլի երկրամասի Լևոկումսկոեի շրջանի բնակավայրեր Կատեգորիա:1848 թվականին հիմնադրված բնակավայրեր
Ամբերի շախմատային մրցաշար
Ամբերի շախմատային մրցաշարը (պաշտոնական անվանումը՝ արագ և կույր շախմատի Ամբերի մրցաշար, ավելի վաղ՝ Մելոդի Ամբեր) եղել է 1992-2011 թթ աշխարհի լավագույն շախմատիստների մասնակցությամբ ամենամյա իրադարձություն։ 1992 թ-ին հոլանդացի գործարար Վան Օստրեոմը իր կնոջ հետ միասին նախաձեռնեց և հովանավորեց շախմատային այս մրցաշարը, որն անվանեց իր նորածին դստեր՝ Մելոդի Ամբերի անունով։ 2011 թ-ին Օստրեոմն այս մրցաշարը ֆինանսավորեց վերջին անգամ։ = Հաղթողներ =
= Ամբեր-2011 = 2011 թ-ի մարտի 11-ից մարտի 25-ը (շախմատիստների հանգստյան օրերն էին մարտի 16-ը և մարտի 21-ը) Մոնակոյում (Մոնտե Կառլո) մեկնարկեց Ամբերի վերջին՝ 20-րդ մրցաշարը, որին մասնակցեցին աշխարհի ուժեղագույն գրոսմայստերները։ Մրցաշարն ուներ 227 հազար եվրո մրցանակային հիմնադրամ, որին մասնակցում էին հետևյալ գրոսմայստերները.
= Հղումներ =
= Տես նաև =
Կատեգորիա:Շախմատ Կատեգորիա:Շախմատային մրցաշարեր Կատեգորիա:Լևոն Արոնյանի մասնակցությամբ մրցաշարեր
Քսավիե Բովուա
Կենսագրություն
Քսավիե Բովուան ծնվել է 1967 թվականի մարտի 20-ին Օշել քաղաքում (Պա դե Կալե նահանգ, Ֆրանսիա)։ Փոքր հասակից հետաքրքրվել է ֆիլմերի պատմությամբ և նույնիսկ մասնակցել է Կալեի պատանեկան համաժողովին։ Այնուհետև նա որոշել է ընդունվել IDHEC կինոդպրոց, սակայն ձախողվել է։
Կինեմատոգրաֆիական կարիերան սկսել է որպես ռեժիսոր Մանուել դե Օլիվեյրայի օգնական։ 1986 թվականին նկարահանել է իր առաջին կարճամետրաժ ֆիլմը։ Այնուհետև օգնել է նկարահանումների ժամանակ Անդրե Տեշինեին, իսկ 1991-ին նկարահանել է առաջին լիամետրաժ «Հյուսիս» ֆիլմը, որտեղ ինքն է կատարել գլխավոր դերերից մեկը։ Ֆիլմը ստացել է «Սեզար» մրցանակի երկու անվանակարգ։ Դրանից հետո Բովուային սկսել են հրավիրել որպես դերասան, իսկ որպես ռեժիսոր նկարահանում է շատ հազվադեպ, բայց կանոնավոր և որակով։
1995 թվականի «Չմոռանաս, որ շուտով կմեռնելու ես» ֆիլմը ռեժիսորին բերել է Կաննի կինոփառատոնի ժյուրիի մրցանակ և Ժան Վիգոյի մրցանակ։ Ֆիլմում գլխավոր դերերը խաղացել են հենց ինքը Բովուան և Քյարա Մաստրոյաննին։ «Երիտասարդ լեյտենանտ» ֆիլմի համար գլխավոր դերակատար Նատալի Բայը «Սեզար» մրցանակ է ստացել «Լավագույն կանացի դեր» անվանակարգում։
2010 թվականին Քսավիե Բովուան բեմադրել է «Մարդիկ և աստվածներ» ֆիլմը, որի սյուժեի հիմքում ընկած էր իրական պատմություն, որը տեղի էր ունեցել Ալժիրում, որտեղ ցիստերանցիասների միաբանության ֆրանսիացի սպասավորները որոշ ժամանակ ապրել են տեղի մահմեդական բնակչության հետ ներդաշնակ՝ օգնություն և աջակցություն ցուցաբերելով։ Ֆիլմը արժանացել է ժյուրիի Գրան Պրիին և Կաննի կինոփառատոնում Էկումենիկ ժյուրիի մրցանակին և մի շարք այլ հեղինակավոր անվանակարգեր և մրցանակներ։
Քսավիե Բովուայի վերջին ռեժիսորական աշխատանքը՝ «Փառքի գինը», ընտրվել է Վենետիկի 71-րդ կինոփառատոնի գլխավոր մրցութային ծրագրին մասնակցելու համար ։
Ալֆա Կոնդե
Ալֆա Կոնդե (Alpha Condé; ), Գվինեայի քաղաքական գործիչ։ Գվինեայի նախագահ (21 դեկտեմբերի 2010,  5 սեպտեմբերի 2021)։ Զինված պետական հեղաշրջման հետևանքով իշխանությունից հեռացվել է։ Աֆրիկյան միության նախագահ (30 հունվարի 2017-28 հունվարի 2018)։ «Գվինեայի ժողովրդի միավորում» կուսակցության հիմնադիրն ու առաջնորդը։
Պատանեկություն
Ազգությամբ Մալինկա է։ 15 տարեկանում արտագաղթել է Ֆրանսիա, որտեղ հաճախել է Փարիզի և Սորբոնի դպրոց։ Մինչև 1991 թվականը նա արտագաղթել է ընդդիմության պատճառով՝ Ահմեդ Սեկու Տուրեի և Լանսանա Կոնտեի ռեժիմներին։ Ավելի ուշ դարձել է Սոցինտերնի մեջ մտնող Գվինեայի ժողովրդի միավորման ընդդիմադիր կուսակցության առաջնորդը, որին աջակցում են հիմնականում մալինկեի ազգության ներկայացուցիչները։
Քաղաքական գործունեություն
Մասնակցել է 1993 թվականի նախագահական ընտրություններին, պաշտոնական տվյալներով ստացել է ձայների 19,6 տոկոսը, հաղթել է Լանսան Կոնտեն։ 1998 թվականի նախագահական ընտրություններում ստացել է ձայների 16,6 տոկոսը (հաղթել է կրկին Լանսան Կոնտեն), ընտրություններից երկու օր անց ձերբակալվել է։ 2000 թվականին սկսվեց դատական գործընթացը, Կոնդեն մեղադրվեց նախագահ Լանսան Կոնտեին սպանելու մտադրության մեջ։ Սեպտեմբերին Կոնդեն դատապարտվել էր 5 տարվա ազատազրկման, սակայն 2001 թվականին վաղաժամկետ ազատ էր արձակվել, նրան արգելվել էր զբաղվել քաղաքական գործունեությամբ։ 2001-2005 թվականներին Կոնդեն բնակվում էր Ֆրանսիայում։
2009 թվականի սեպտեմբերի 28-ին խոշոր ընդդիմադիր հանրահավաքից հետո Կոնդեն, որն այդ ժամանակ գտնվում Էր Նյու Յորքում, հայտարարել է հասարակական շարժումների մոբիլիզացման մասին և կոչ է արել շարունակել բողոքի ակցիաները Գվինեայի «քրեական ռեժիմի» դեմ ։ Հոկտեմբերի 1-ին Ալֆա Կոնդեն մերժել է Կամարայի ազգային միասնության կառավարություն ստեղծելու առաջարկը՝ ռազմական խմբավորման ղեկավարին անվանելով «անվստահելի գործընկեր»։
Գվինեայի Նախագահ
2010 թվականի հունիսի 27-ին նախագահական ընտրությունների առաջին փուլում ստացել է 553 021 ձայն (20,67 տոկոս)՝ Սելու Դալեյն Դիալոյից հետո զբաղեցնելով երկրորդ տեղը և դուրս գալով երկրորդ փուլ։ Նախնական տվյալներով՝ երկրորդ փուլում Կոնդեն ստացել է ձայների 52,52 տոկոսը՝ Դիալոյի 47,48 տոկոսի դիմաց, ինչից հետո հայտարարել Է ընտրություններում իր հաղթանակի մասին ։
2011 թվականի հուլիսին Կոնդեի նստավայրի վրա մահափորձ էր կատարվել․ հարձակվողները գնդակոծել էին նրա ննջասենյակը նռնականետից, սակայն նախագահը չէր տուժել, քանի որ երջանիկ պատահականությամբ գիշերել էր մեկ այլ սենյակում ։
2016 թվականին ֆրանսիական France-24 լրատվական ալիքը հրապարակել է ձայնագրություն, որից հետևում է, որ Ռիո Տինտոն անգլո-ավստրալիական հանքարդյունաբերական ընկերությունը 10,5 մլն դոլար է վճարել նախագահ Կոնդեի խորհրդականին՝ Ֆրանսուա դե Կոմբրետին, որպեսզի շահի Սիմանդոու հանքում արդյունահանման իրավունքներ։ Չնայած նախագահ Կոնդեի այն հայտարարությանը, թե դե Կոմբրետը միայնակ է գործել, սակայն դե Կոմբրետի մոտիկությունը նախագահին սկանդալ և հրաժարական է առաջացրել Ռիո Տինտոյի ղեկավարությունում.
Երրորդ ժամկետը, բողոքները և տապալումը
2019 թվականի աշնանը Գվինեայում զանգվածային բողոքներ են սկսվել հերթական խորհրդարանական ընտրությունների բազմակի հետաձգումների պատճառով։ Իրավիճակը սրվել է այն բանից հետո, երբ 2019 թվականի դեկտեմբերի 20-ին Ալֆա Կոնդեն ներկայացրեց նոր սահմանադրության նախագիծը, որը թույլ էր տալիս Կոնդեին երրորդ ժամկետով ընտրվել նախագահ ։
Կոնդեի նախորդ երկու նախագահական ժամկետը զրոյացնող սահմանադրական փոփոխությունները հավանության են արժանացել 2020 թվականի մարտի 22-ին կայացած հանրաքվեում։ Հանրաքվեի արդյունքների հրապարակումից անմիջապես հետո բողոքի ակցիաները նոր թափ են ստացել։ Կոնակրիում և այլ քաղաքներում ընդդիմության կողմնակիցները դուրս են եկել փողոց, այրել մեքենաները և բարիկադներ կառուցել։ Ցուցարարներին ցրելու համար ոստիկանությունը կիրառել է արցունքաբեր գազ, իսկ որոշ վայրերում նաև հրազեն ։ Սահմանադրական փոփոխություններին դեմ են արտահայտվել ԱՄՆ-ն, Ֆրանսիան, Աֆրիկյան միությունը, Արևմտյան Աֆրիկայի երկրների տնտեսական համայնքը։ Ընդ որում, Ռուսաստանը աջակցություն է ցուցաբերել նախաձեռնությանը եկեղեցում, և, ինչպես նշվում է, քաղաքական խորհրդատու եկեղեցում դարձավ ռուսաստանցի Վիկտոր Բոյրակինը, որը կապված է «Ռուսալ» ընկերության հետ, որն ունի տնտեսական շահեր Գվինեայում ։
Կոնցերտ դաշնամուրի և նվագախմբի համար (Արամ Խաչատրյան)
Կոնցերտ դաշնամուրի և նվագախմբի համար (ռե բեմոլ մաժոր) Արամ Խաչատրյանի 3 մասից բաղկացած կոնցերտն է՝ գրված 1936 թվականին (պարտիտուրան ավարտել է 1936 թվականի աշնանը)։ Եռամաս Կոնցերտը կոմպոզիտորի ավարտական աշխատանքն է Նիկոլայ Մյասկովսկու կոմպոզիցիայի դասարանում Մոսկվայի կոնսերվատորիայի ասպիրանտուրան ավարտելիս։
Կառլոս Բիանկի
Կառլոս Արսեսիո Բիանկի (Carlos Arcecio Bianchi, ), Արգենտինացի նախկին ֆուտբոլիստ, 2012 թվականի դեկտեմբերի 17-ին նշանակվել է արգենտինական Բոկա Խունիորսի գլխավոր մարզիչ ։ Իր ֆուտբոլային կարիերայի ընթացքում հանդես է եկել բացառապես ֆրանսիական և արգենտինական ակումբներում։ Մարզչական կարիերայի ընթացքում մարզել է այնպիսի ակումբներ, ինչպիսիք են՝ Ռոման և Ատլետիկո Մադրիդը, սակայն նշանակալի հաջողությունների հասել է Բոկա Խունիորսի հետ, արգենտինացի մասնագետի գլխավորությամբ Բոկա Խունիորսը 4 անգամ նվաճել է Լիբերտադորեսի և 3 անգամ Միջմայրցամաքային գավաթները։
Ալֆա Կոնդե
Երրորդ ժամկետը, բողոքները և տապալումը
2020 թվականի հոկտեմբերի 18-ին տեղի ունեցան նախագահական ընտրություններ։ Այն բանից հետո, երբ ընտրական հանձնաժողովի նախագահը հայտարարել է, որ Կոնդեն առաջատարն է ընտրությունների արդյունքներով, երկրի մայրաքաղաքում անկարգություններ են սկսվել, որոնց հետևանքով զոհվել է առնվազն 10 մարդ ։ 2020 թվականի նոյեմբերի 7-ին Գվինեայի Սահմանադրական դատարանը հաստատել է նախագահական ընտրությունների վերջնական արդյունքները և այն հաղթող է հռչակել Ալֆա Կոնդեին, որը, պաշտոնական տվյալներով, հավաքել է ձայների 59,5 տոկոսը ։
2021 թվականի սեպտեմբերի 5-ին Ալֆա Կոնդեն տապալվեց և ձերբակալվեց ռազմական հեղաշրջման արդյունքում։
2022 թվականի դեկտեմբերի 9-ին ԱՄՆ ֆինանսների նախարարությունը հրապարակել է ավելի քան քառասուն անձանց ցուցակը, որոնց թիրախում են պատժամիջոցները կոռուպցիոն գործողությունների և մարդու իրավունքների ոտնահարման համար։ Օտարերկրյա ակտիվների վերահսկման գրասենյակի (OFAC) թիրախների թվում գանձապետական ​​դեպարտամենտի ֆինանսական վերահսկող մարմինը Alpha Condé-ն է:.
Մարինոս Քարամյան
Կենսագրություն
Ծնվել է 1894 թվականին Ռուսական կայսրության Երևանի նահանգի Նորաշեն գյուղում (այժմ՝ ՀՀ Արարատի մարզի կազմում), աղքատ գյուղացու ընտանիքում։
Ալֆա Կոնդե
Ծանոթագրություններ
Կատեգորիա:Գվինեայի նախագահներ Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:Գվինեայի քաղաքական գործիչներ Կատեգորիա:Աֆրիկյան միություն Կատեգորիա:Փարիզի համալսարանի շրջանավարտներ Կատեգորիա:Աֆրիկայի երկրների քաղաքական գործիչներ
Մարինոս Քարամյան
Կենսագրություն
1910 թվականին ամուսնացել է Հայրապետ Սարգսի Քարամյանի հետ։ 1921 թվականին ամուսինները բոլշևիկների կողմից ակտիվ մասնակցություն են ունեցել փետրվարյան ապստամբությանը։ Մարինոս Քարամյանը եղել է Վեդիի մոտ գտնվող երրորդ գնդի ութերորդ պարտիզանական վաշտի չորրորդ դասակի կազմում։ Պարտիզան Քարամյանը մինչև ապստամբության ավարտը մշտապես գտնվել է ռազմաճակատում և զինվորներին ապահովել է զինամթերքով և սննդով։
Կոնցերտ դաշնամուրի և նվագախմբի համար (Արամ Խաչատրյան)
Դաշնամուրի կոնցերտը առաջին անգամ կատարվել է 1937 թվականի հուլիսի 12-ին Մոսկվայում՝ Սոկոլնիկիի զբոսայգու սիմֆոնիկ բեմահարթակում հայտնի դաշնակահար Լև Օբորինի կատարմամբ, Լև Շտեյնբերգի ղեկավարությամբ։
Մարինոս Քարամյան
Կենսագրություն
Հայաստանում խորհրդային իշխանության հաստատումից հետո Մարինոս Քարամյանը զբաղվել է հասարակական գործունեությամբ։ 1923 թվականին մասնակցել է Հայկական ԽՍՀ Սովետների III համագումարին։ Գյուղատնտեսության կոլեկտիվացումից հետո՝ 1931 թվականից, Քարամյանն աշխատել է ՀԽՍՀ Արտաշատի շրջանի Գետազատի կոլտնտեսությունում (հետագայում կոչվել է Ստալինի անունով)։ Նշանակվել է կոլտնտեսության խաղողագործության օղակի օղակավար։ Հետևողականորեն իրականացնելով խաղողի մշակության ագրոտեխնիկական միջոցառումները՝ Քարամյանի ղեկավարությամբ օղակին հաջողվել է բարելավել հողագործության մշակույթը և հնարավորինս սեղմ ժամկետում ավարտել աշխատանքները։ Ամեն տարի Քարամյանի օղակը խաղողի բարձր բերքատվություն է ապահովել։ 1939 և 1940 թվականներին եղել է Համամիութենական գյուղատնտեսական ցուցահանդեսին մասնակցելու թեկնածու։ Մինչև 1948 թվականը օրգանական և հանքային պարարտանյութերի օգտագործման և բույսերի սնուցման արդյունավետ կազմակերպման շնորհիվ Քարամյանի ղեկավարությամբ օղակը ստացել է խաղողի ռեկորդային բերք՝ 160 ցենտներ մեկ հեկտարից, 7,5 հեկտար ընդհանուր մակերեսով այգիներից։
Կոնցերտ դաշնամուրի և նվագախմբի համար (Արամ Խաչատրյան)
Կոնցերտ դաշնամուրի և նվագախմբի համար (պարտիտուրա) – առաջին անգամ հրատարակվել է 1946 թվականին Մոսկվայում Մուզգիզ–ի (Музгиз) կողմից։
Մարինոս Քարամյան
Կենսագրություն
ԽՍՀՄ Գերագույն խորհրդի նախագահության 1949 թվականի սեպտեմբերի 27-ի հրամանագրով խաղողի բարձր բերքատվություն ապահովելու, կոլտնտեսության կողմից բոլոր տեսակի գյուղատնտեսական մթերքների պարտադիր առաքումներն ու պայմանագրերը կատարելու, ՄՏԿ-ի աշխատանքների  դիմաց բնամթերային վճարումները ժամանակին կատարելու համար 1948 թվականին Մարինոս Ասատուրի Քարամյանը արժանացել է Սոցիալիստական աշխատանքի հերոսի կոչման, նրան է հանձնվել Լենինի շքանշան և «Մուրճ ու մանգաղ» ոսկե մեդալ ։
Կոնցերտ դաշնամուրի և նվագախմբի համար (Արամ Խաչատրյան)
Կոնցերտ դաշնամուրի և նվագախմբի համար (երկու դաշնամուրի համար փոխադրումը, փոխադրությունը՝ հեղինակի) առաջին անգամ հրատարակվել է 1940 թվականին Մոսկվայում Մուզգիզ–ի (Музгиз) կողմից։ Խաչատրյանի ընծայագրով ''Գ. Վ. Սարաջևին (1944 թվական)'' տարբերակը գտնվում է Արամ Խաչատրյանի տուն–թանգարանի ֆոնդերում։
Մարինոս Քարամյան
Կենսագրություն
1950 թվականին Մարինոս Քարամյանին հաջողվել էր խաղողի ավելի բարձր բերք ստանալ՝ 200,5 ցենտներ մեկ հեկտարից, 3,5 հա ընդհանուր մակերեսով այգիներից, ինչի համար նրան շնորհվել է Լենինի երկրորդ շքանշանը։ 1951 թվականին Քարամյանը թոշակի է անցել։
Մարինոս Ասատուրի Քարամյանը զբաղվել է նաև ակտիվ հասարակական գործունեությամբ։ Ընտրվել է ՀԽՍՀ Գերագույն խորհրդի 3-րդ գումարման պատգամավոր։
Կոնցերտ դաշնամուրի և նվագախմբի համար (Արամ Խաչատրյան)
Պրեմիերա
Լենինգրադում Կոնցերտը կատարվել է 1937 թվականի հոկտեմբերի 27-ին կրկին անգամ Լև Օբորինի կատարմամբ, դիրիժոր Եվգենի Մռավինսկու ղեկավարությամբ։ Նույն երեկոյի ընթացքում հնչում է նաև Դմիտրի Շոստակովիչի 5-րդ սիմֆոնիան (պրեմիերա)։ Այդ ժամանակ Արամ Խաչատրյանը Երևանում էր և Լենինգրադից հեռագիր է ստանում ավելի քան 40 կոմպոզիտորների ստորագրությամբ, որոնք իրենց հիացումն ու շնորհավորանքն էին հայտնում Կոնցերտի կապակցությամբ։ Դմիտրի Շոստակովիչի Սիմֆոնիայի պրեմիերային շատ կոմպոզիտորներ էին ժամանել Մոսկվայից, իսկ Արամ Խաչատրյանի Դաշնամուրի կոնցերտը, որ ներկայացնելու էր կրկին Լև Օբորինը, ներառված էր այդ հիշարժան երեկոյի համերգային ծրագրում ։
Մարինոս Քարամյան
Արտաքին հղումներ
Կատեգորիա:Սոցիալիստական աշխատանքի հերոսներ Կատեգորիա:Հայկական ԽՍՀ Գերագույն խորհրդի 3-րդ գումարման պատգամավորներ
Կոնցերտ դաշնամուրի և նվագախմբի համար (Արամ Խաչատրյան)
Պրեմիերա
Կոնցերտը կրկին անգամ կատարվեց Սովետական երաժշտության համամիութենական տասնօրյակի հիշարժան օրերին՝ 1937 թվականի նոյեմբերի 14-ին, Մոսկվայի կոնսերվատորիայի Մեծ դահլիճում դարձյալ Լև Օբորինի կատարմամբ, այս անգամ արդեն նվագախումբը ղեկավարում էր դիրիժոր Ալեքսանդր Գաուկը ։
Կոնցերտի նվագախմբաին պրեմիերային նախորդել են կատարումները երկու դաշնամուրով։
Կոնցերտի առաջին կատարողը Լև Օբորինն էր, բայց մինչ նա, Կոնցերտի առաջին մասը սովորել և կատարում էր Գնեսինների անվան երաժշտական ուսումնարանի Արամ Խաչատրյանի մտերիմ ընկերներից մեկը՝ տաղանդավոր դաշնակահար Ալեքսեյ Կլումովը։ Մոսկվայի կոնսերվատորիայում մասնակցելով Խորհրդային կոմպոզիտորների ստեղծագործությունների լավագույն կատարման մրցույթին՝ Կլումովը արժանացել է առաջին մրցանակի։ Կոնցերտը կատարվել է երկու դաշնամուրով. նվագախմբի մասը կատարել է Մարկ Միլմանը ։
Կոնսերվատորիայի Մյասկովսկու դասարանում նոր Կոնցերտը կատարվել է երկու դաշնամուրով Ալեքսեյ Կլումովի և կոնցերտմայստեր Բերտա Կոզելի կատարմամբ։ Կատարման ընթացքում դասարանում ներկաներից երաժշտագետ Բորիս Յարուստովսկին տարիներ անց գրում է. «Հիշում եմ, թե ինչպիսի «ցնցում» ապրեցին ունկնդիրները… զգացողությունը այնպիսին էր, իբրև թե կենդանի հողից հյութ էր ժայթքում» ։
1936 թվականի նոյեմբերի 28-ին Ալեքսեյ Կլումովը և Մարիա Գրինբերգը Արամ Խաչատրյանի Դաշնամուրի կոնցերտը կատարեցին Կոմպոզիտորների Միության ստեղծագործական հանդիպմանը։ Քննարկմանը մասնակցում էին դաշնակահարներ Գենրիխ Նեյգաուզը, Կոնստանտին Իգումնովը, ինչպես նաև այլ հայտնի երաժիշտներ։ Նոր ստեղծագործությունը բարձր գնահատանքի արժանացավ բոլորի կողմից։ Այդ տարիներին պրոֆեսոր Գենրիխ Նեյգաուզը Մոսկվայի Կոնսերվատորիայի տնօրենն էր։ Նրա կողմից տրված բարձր գնահատականը հնարավորություն տվեց Կոնցերտը ներառելու ուսանողների կրթական ծրագրերում։ Հենց այս տարիներին Գ․ Նեյգաուզի դասարանում իր հմտություններն էր կատարելագործում Էմիլ Գիլելսը։ Արամ Խաչատրյանի Դաշնամուրի կոնցերտը կատարել են նաև Վլադիմիր Սոֆրոնիցկու ուսանողները, այդ թվում՝ Անդրեյ Էշպայը, ով հետագայում իր ասպիրանտուրան շարունակեց Արամ Խաչատրյանի ստեղծագործական դասարանում։
Դաշնամուրի կոնցերտը Եվրոպայում՝ Լոնդոնում առաջին անգամ կատարել է հայտնի դաշնակահարուհի Մուրա Լիմպանին 1940 թվականին (Եվրոպական պրեմիերա)։ Ինչպես Ու․Կապելլը Ամերիկայում, այնպես էլ Լիմպանին Անգլիայում Կոնցերտը կատարել են բազմաթիվ անգամներ։ Այս ստեղծագործությունը երկար ժամանակ դառնում է հռչակավոր դաշնակահարուհու այցեքարտը ամբողջ Եվրապայում։ Մինչև Մեծ հայրենական պատերազմի ավարտը Լիմպանին Կոնցերտը կատարում է նոր ազատագրված Փարիզում, Բրյուսելում և Միլանում։
1942 թվականի փետրվարի 14-ին Բոստոնում տեղի է ունեցել Կոնցերտի ամերիկյան պրեմիերան։ Մենակատարը երիտասարդ դաշնակահար Ուիլյամ Կապելլն էր, որ Կոնցերտը բազմակի անգամ կատարել է ԱՄՆ-ի, Կանադայի, Լատինական Ամերիկայի տարբեր քաղաքներում։
Կոնցերտի գաղափարը
Խաչատրյան-սիմֆոնիստի մասին ամբողջական տպավորություն կարելի է ստանալ իր 3 կոնցերտներով՝ Դաշնամուրի և նվագախմբի, Ջութակի և նվագախմբի, Թավջութակի և նվագախմբի համար, որոնք մեծ նշանակություն ունեցան XX–րդ դարում այդ ժանրի զարգացման գործում՝ օրինակ հանդիսանալով շատ կոմպոզիտորների համար։ Արամ Խաչատրյանի կոնցերտները իր առավել հայտնի, շատ կատարված ստեղծագործություններից են, որոնք վառ կերպով բացահայտում են իր երաժշտական ոճի յուրահատկությունները։ Երբ նա 1936 թվականին ձեռնամուխ եղավ Դաշնամուրի կոնցերտի ստեղծմանը, նրա մտքում անգամ չկար երաժշտական գործիքային եռապատման մասին։ Այդ տարիների խորհրդային կատարողական արվեստը բուռն զարգացում էր ապրում և ծնունդ էր տալիս համաշխարհային հռչակ վայելող երաժիշտ կատարողների։ 1928 թվականին Վարշավայում կայացած դաշնակահարների Շոպենի անվան Առաջին միջազգային մրցույթում դաշնակահար Լև Օբորինը զբաղեցնում է առաջին տեղը։ Երաժիշտ-կատարողների առաջին Համամիութենական մրցույթում 1933 թվականին Մոսկվայում մեծ հնչեղություն են ստանում դաշնակահար Էմիլ Գիլելսի և թավջութակահար Սվյատոսլավ Կնուշևիցկու անունները, իսկ 1935 թվականին Լենինգրադում կայացած երաժիշտ-կատարողների երկրորդ Համամիութենական մրցույթում դափնեկիրներ են դառնում ջութակահար Դավիդ Օյստրախը և դաշնակահար Յակով Ֆլիերը։ Ավելի ուշ, Է. Գիլելսը և Յ. Ֆլիերը ևս մեկ հաղթանակ են տոնում 1936 թվականին Վիեննայում Դաշնակահարների միջազգային մրցույթում։ Դավիդ Օյստրախը նաև Վարշավայի (1935 թվական) Գ. Վենյավսկու և Բրյուսելի (1937 թվական) Է. Իզայիի անվան միջազգային մրցույթների դափնեկիր է դառնում։ Երրորդ Համամիութենական երաժշտական մրցույթում 1937 թվականին հաղթանակ է տոնում թավջութակահար Դանիիլ Շաֆրանը և այլն։ Դիրիժորների Համամիութենական մրցույթում 1938 թվականին Լենինգրադում աչքի է ընկնում տաղանդավոր դիրիժոր Եվգենի Մռավինսկին։